CELEX: 62008TB0202
Language: sk
Date: 2008-07-15 00:00:00
Title: Vec T-202/08 R: Uznesenie predsedu Súdu prvého stupňa z  15. júla 2008 – CLL Centre de langues/Komisia ( Predbežné opatrenie — Verejné obstarávanie — Verejné obstarávanie Spoločenstvom — Zamietnutie návrhu na účasť — Návrh na odklad výkonu a na nariadenie predbežných opatrení — Nedostatok fumus boni iuris — Strata príležitosti — Neexistencia vážnej a nenapraviteľnej ujmy — Nedostatok naliehavosti )

27.9.2008   
            
            
               SK
            
            
               Úradný vestník Európskej únie
            
            
               C 247/12
            
         Uznesenie predsedu Súdu prvého stupňa z 15. júla 2008 – CLL Centre de langues/Komisia
   (Vec T-202/08 R)
   („Predbežné opatrenie - Verejné obstarávanie - Verejné obstarávanie Spoločenstvom - Zamietnutie návrhu na účasť - Návrh na odklad výkonu a na nariadenie predbežných opatrení - Nedostatok fumus boni iuris - Strata príležitosti - Neexistencia vážnej a nenapraviteľnej ujmy - Nedostatok naliehavosti“)
   (2008/C 247/24)
   Jazyk konania: francúzština
   Účastníci konania
   
      Žalobca: Centre de langues à Louvain-la-Neuve et Centre de langue -en-Woluwe (CLL Centre de langues) (Louvain-la-Neuve, Belgicko) (v zastúpení: F. Tulkens a V. Ost, advokáti)
   
      Žalovaná: Komisia Európskych spoločenstiev (v zastúpení: N. Bambara a E. Manhaeve, splnomocnení zástupcovia, za právnej pomoci P. Wytinck, advokát)
   Predmet veci
   Návrh na nariadenie predbežných opatrení povoliť v podstate Centre de langues à Louvain-la-Neuve et -en-Woluwe (CLL Centre de langues) zúčastniť sa na verejnom obstarávaní ADMIN/D1/PR/2008/004 týkajúcom sa obstarávania „Jazykové školenia pre administratívnych zamestnancov inštitúcií, orgánov a agentúr Európskej únie (EÚ) v Bruseli“ a pozastaviť rozhodnutie Komisie o vylúčení, až kým Súd prvého stupňa nerozhodne o žalobe o neplatnosť podanej proti tomuto rozhodnutiu
   Výrok uznesenia
   
               1.
            
            
               Návrh na nariadenie predbežného opatrenia sa zamieta.
            
         
               2.
            
            
               O trovách konania sa rozhodne v konaní vo veci samej.